CELEX: 62021TN0127
Language: da
Date: 2021-02-26 00:00:00
Title: Sag T-127/21: Sag anlagt den 26. februar 2021 — Swissgrid mod Kommissionen

17.5.2021   
            
            
               DA
            
            
               Den Europæiske Unions Tidende
            
            
               C 189/18
            
         
      Sag anlagt den 26. februar 2021 — Swissgrid mod Kommissionen
      (Sag T-127/21)
      (2021/C 189/20)
      Processprog: engelsk
      
         Parter
      
      
         Sagsøger: Swissgrid AG (Aarau, Schweiz) (ved advokaterne P. De Baere, P. L’Ecluse, K. T’Syen og V. Lefever)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Den anfægtede afgørelse annulleres.
               
            
                  —
               
               
                  Sagsøgte tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Med sit søgsmål har sagsøgeren nedlagt påstand om annullation af Kommissionens afgørelse indeholdt i dens skrivelse af 17. december 2020, hvorved den underrettede transmissionssystemoperatører (»TSO’er«) om, at sagsøgeren ikke var kvalificeret til at deltage i de europæiske platforme for udveksling af standardprodukter vedrørende balanceringsenergi, herunder Trans European Replacement Reserves Exchange (TERRE), og pålagde TERRE-TSO’erne at udelukke sagsøgeren fra TERRE-platformen senest den 1. marts 2020. Til støtte for søgsmålet har sagsøgeren anført fire anbringender.
      
                  1.
               
               
                  Første anbringende om, at der med den anfægtede afgørelse foretages en urigtig anvendelse af artikel 1, stk. 6, i Kommissionens forordning (EU) 2017/2195 af 23. november 2017 (1).
                  
                              —
                           
                           
                              Den anfægtede afgørelse tilsidesætter artikel 1, stk. 6, i forordning (EU) 2017/2195, for så vidt som det deri anføres, at for at sagsøgeren kan deltage i de europæiske platforme for udveksling af standardprodukter vedrørende balanceringsenergi skal sagsøgerens deltagelse være »nødvendig« for at afhjælpe et systemsikkerhedsproblem, der er opstået som følge af ikke-planlagte, fysiske elektricitetsstrømme, mens det relevante kriterium er, om udelukkelsen af Schweiz »kan føre til ikke-planlagte, fysiske elektricitetsstrømme via Schweiz og derved bringe systemsikkerheden i regionen i fare«.
                           
                        
                              —
                           
                           
                              Den anfægtede afgørelse tilsidesætter artikel 1, stk. 6, i forordning (EU) 2017/2195, fordi den læser de alternative betingelser i 1, stk. 6, i forordning (EU) 2017/2195 som kumulative betingelser.
                           
                        
            
                  2.
               
               
                  Andet anbringende om, at der med den anfægtede afgørelse foretages en urigtig anvendelse af artikel 1, stk. 7, i forordning (EU) 2017/2195.
                  
                              —
                           
                           
                              Den anfægtede afgørelse tilsidesætter artikel 1, stk. 7, i forordning (EU) 2017/2195, fordi den læser andet punktum i artikel 1, stk. 7, i forordning (EU) 2017/2195 således, at der kræves indgåelse af en mellemstatslig aftale om samarbejde på elektricitetsområdet med EU som omhandlet i den første alternative betingelse i artikel 1, stk. 6, i forordning (EU) 2017/2195.
                           
                        
                              —
                           
                           
                              Den anfægtede afgørelse tilsidesætter artikel 1, stk. 7, i forordning (EU) 2017/2195, fordi den ikke korrekt er baseret på udtalelser fra ACER og alle transmissionssystemoperatører (»TSO’er«).
                           
                        
            
                  3.
               
               
                  Tredje anbringende om, at den anfægtede afgørelse tilsidesætter artikel 41, stk. 2, litra a), i Den Europæiske Unions charter om grundlæggende rettigheder og sagsøgerens ret til et forsvar, fordi Europa-Kommissionen ikke tog hensyn til eller besvarede de argumenter, som sagsøgeren anførte i sine skrivelser af 29. september 2020 og 8. december 2020 til Europa-Kommissionen.
               
            
                  4.
               
               
                  Fjerde anbringende om, at den anfægtede afgørelse tilsidesætter artikel 41, stk. 2, litra c), i Den Europæiske Unions charter om grundlæggende rettigheder og artikel 296 TEUF, fordi (i) den ikke giver en fyldestgørende begrundelse for Europa-Kommissionens afgørelse om at se bort fra (a) de argumenter, som sagsøgeren anførte i sine skrivelser af 29. september 2020 og 8. december 2020 til Europa-Kommissionen, (b) udtalelse fra alle TSO’er, og (c) udtalelse fra ACER, og (ii) dens begrundelse er selvmodsigende og utilstrækkelig.
               
            
         (1)  Kommissionens forordning (EU) 2017/2195 af 23.11.2017 om fastsættelse af retningslinjer for balancering af elektricitet (EØS-relevant tekst) (EUT 2017, L 312, s. 6).